ANTONIJA ŠKODA


                                       NIKAD NE ZNAŠ KI TE ČUHA

LIKOVI:
BARTOL KAŠIĆ (kip)
MARKO
ANTE
MARIJA
MARIJINA PRIJATELJICA

(Marko sjedi na pijaci ispred kipa Bartola Kašića i jada se misleći da ga nitko ne čuje.)
MARKO: Marija, Marija, o Marija! Neman besede kojon bi ti reka koliko te volin. Zac ti je serce od kamena? Zac i ti mene ne voliš? Zac?!
BARTOL:     Vi loze zelene, vi polja cvatuća,
                     Vi zdenci, potoci i voda tekuća,
                     der, skažite smilenje
                     na tužno, žalosno to moje živlenje.
MARKO: (prestrašeno, nije mu jasno čiji je to glas) Ki je to? Koga je to cut? U vo doba na pijaci ni maške nima, samo naš Bartol čuha, ali je on odavno umuka.  Siguro sam pošempjavi od jubavi. Marija, ca mi to ciniš?!
BARTOL: Ah, dječače mili, štono  bolno ime voljene djeve izgovaraš, što se to po tvojoj šempjavoj glavi mota? Mnijem da su ljubavni jadi u pitanju.
MARKO: Bartole, ca si oživi?
BARTOL: Besidenja tvoja ljuvena i kamen su oživjela. Ovim dakle načinom odlučih ja tebi dobar nauk dati da ti i Marija skladni budete meju sobom.
MARKO: Bartole dragi, kako mi ti moreš pomoć, rodi si se prije 450 godišć, jedva te i razumin kako govoriš. A mogu mislit kako se razumiš u ženske. Ca ti nisi bi pop?
BARTOL: (odmahuje rukom) Od krvi i mesa čovjek ja sam, a ne samo kip.  Poslušaj mene jeri človik svaki svoga grada govor i besidenje hvali, a živa rič svako srce otvara.
MARKO: Lako je tebi  gedat i pametovat. Vidi bi te ja da si na mon mistu.
Ne raci mi se više ni živit.
(S leđa prilazi Ante čudeći se s kime Marko razgovara.)

ANTE: Marko, ca si poša na kvasinu? Poca si govorit sam sa sobon?
MARKO: Ma je, to ti se samo pricinja. Nego, jesi li vidi Mariju?
ANTE: Opet ti s Marijon! Di bi ti mogla bit Marija? Kaj i svi danaska – na mobitel. Moreš je  nać na Tik-Tok, ako ni tamo, oda je na Instagram…. 
MARKO: Imaš njezin broj?
ANTE: Iman, vo ti je, napiši joj lipo par besed.  Ca bi bilo da si živi u Kašićevo vrime. Samo bi joj goluba pismonošu moga poslat i Boga molit da ne fula kuću, ne krepa ili da ga neki ne parića za gulaš. (Marko vadi mobitel, bira broj)
MARKO:.Ca ću joj napisat?
ANTE: Sad ću ti ja povidat… (šapću, dogovaraju se) Gotovo! Šalji!
ANTE: Bože, pomozi! (odlaze)

(Dolazi Marija s prijateljicom, gledaju u mobitel i smiju se.)
MARIJA: Joj, vidi ovu poruku! Današnjim dečkima nedostaje riječi (smije se)
PRIJATELJICA: A vidi srčeka, u svim bojama… (odlaze )

MARKO: Još mi ni odgovorila. Ne bacila za mene ko ni za lanjski snig.
ANTE: More bit da je ona malo starinska, pošalji joj zahtjev za prijateljstvo na fejs.
MARKO: Ki fejs, tamo su samo preko cetrdeset godišć, mater, suseda i meštrovica. 
ANTE: Provaj, nemaš ca zgubit.
MARKO: Ajde, neka, posla san zahtjev!  (Nervozno čeka odgovor, gledaju u mobitel.)
ANTE: Pari se da nima niš ni od ovoga.
MARKO: A da joj zapivamo? 
ANTE: Provajmo. Ded mi je reka da je on piva uvik nani pod barkun dok ga pokojna pranana ni zalila kablon vode. Bi je mokar kaj luža.
MARKO: Nima više alamaka. Triba se malo spotit. Paričajmo se, eno Marije.
(Prolaze Marija i prijateljica, dečki zapjevaju ljubavnu pjesmu, cure slušaju pa se krenu smijati.)
PRIJATELJICA: Tko još sluša ove pjesme za penziće!
MARIJA: Đizs, koji sram! Ajmo da ne ispadne da to slušamo.
 (Odlaze smijući se)
ANTE: Marko moj, pari mi se da nima niš od Marije. Gedaj malo druge ženske jer nje češ se nacekat. Gren ja ča. Bog. (Marko ostaje sam.)
MARKO: Ali ja volin Mariju! Kako to niki ne razumi.
BARTOL: Pohvali vazda svaki časni trud i dobar nauk. Zapamti: živa riječ sva vrata otvara. Ostaj mi zdrav i bogumio.
MARKO: A daj Bartole, baš si me se čapa.I tebe je sunce šenulo, pari mi se. 
(Dolazi Marija čudeći se s kim Marko priča)
MARIJA:S kim ti to razgovaraš?
MARKO: Ca reka reka, nećeš mi verovat. S Bartolon.
MARIJA: S Bartolom? Zašto ti ne bih vjerovala? I ja rado razgovaram s Držićem, Marulićem, Lucićem… i tom ekipom. Nisam znala da i ti voliš naše stare pisce.
MARKO: Ako i nisan prije, od danaska pocinjen. 
MARIJA: Baš mi je drago. Ja sam mislila da dečki vole samo nogomet i igrice. Mogli bismo sutra zajedno u knjižnicu.
MARKO: Ja san za. Di ćemo se nač?
MARIJA: Pa na istom mjestu, kod Bartola. (Odlazi, Marko zaljubljeno maše)
MARKO: E, dobri moj stari Bartole!  Puno si ti svita vidi, svi znaju da se razumiš u besede. Puno se lipoga o tebi povida. Ali  kad bi ti moga povidat ca si ti sve cu i vidi od kad si se torna doma na našu pijacu,  ka bi to tek štorija bila.


Igrokaz je izvela dramska skupina  povodom obilježavanja 450. obljetnice rođenja Bartola Kašića. Tekst je napisala učiteljica Antonija Škoda, a glumili su učenici 7.b razreda: Vito Škoda (Bartol Kašić), Gabrijel Fabijanić (Marko), Roko Oguić (Ante), Sara Škoda (Marija) i Viktorija Elena Jacek (Prijateljica).

























